《翠峰草堂》
明代·吴旦

对君何处问，迢递草堂深。独坐寡尘虑，微吟生隐心。

孤峰留晚照，平野带秋阴。庭下栽松树，苍苍已满林。

作者简介：广东南海人，字而待，号兰皋。嘉靖举人。官归州守，治行第一，擢山西按察司佥事。与欧大任、梁有誉、黎民表、李时行结社广州南园，称南园后五子，以追踪明初孙蕡等南园五子之风。有《兰皋集》。